smcproject/ml-wiki-sentences huggingface dataset:
ശസ്ത്രക്രിയയ്ക്ക് ശേഷം അക്കാലത്ത് നിലവിലിരുന്ന ശീലമായ ഒപ്പിയം സിംസ് സ്ത്രീകൾക്കു നൽകിയിരുന്നു.
അനവധി തുടർ പരീക്ഷണങ്ങൾക്കും ബുദ്ധിമുട്ടുകൾക്കുമൊടുവിൽ സിംസ് തന്റെ ശസ്ത്രക്രിയാരീതി ശരിയാക്കിയെടുത്തു.
അനാർക്കയുടെ ഫിസ്റ്റുല അദ്ദേഹം പരിപൂർണ്ണമായി നേരെയാക്കി.
അദ്ദേഹത്തിന്റെ വെള്ളികൊണ്ടുള്ള ശസ്ത്രക്രിയാ നൂലുകൾ ഉപയോഗിച്ചുള്ള രീതി ഫിസ്റ്റുല ശരിയാക്കിയെടുക്കുന്നതിൽ വിജയമാവുകയും അക്കാര്യം 1852 -ൽ പ്രസിദ്ധീകരിക്കുകയും ചെയ്തു.
അതിനുശേഷം സിംസ് ഏറെ അടിമസ്ത്രീകളിലെ ഈ പ്രശ്നം ശസ്ത്രക്രിയവഴി നേരെയാക്കിയെടുത്തു.
ഇങ്ങനെ ധാരാളം കറുത്തവർഗ്ഗക്കാരിയായ അടിമസ്ത്രീകളിൽ വിജയകരമായി പരീക്ഷണങ്ങൾ നടത്തിയശേഷം മാത്രമേ അദ്ദേഹം ഈ ശസ്ത്രക്രിയ വെള്ളക്കാരായ സ്ത്രീകളിൽ നടത്തിയുള്ളൂ, അതും അനസ്തേഷ്യ കൊടുത്തുകൊണ്ടുമാത്രവും.
സിംസിന്റെ സ്പെക്കുലം
ആധുനികകാലത്തെ യോനീ-ശസ്ത്രക്രിയയുടെ അടിസ്ഥാനം എന്നുതന്നെ പറയാവുന്നത് ഈ പരീക്ഷണങ്ങളാണ്.
സിംസ് സ്പെക്കുലം ഉൾപ്പെടെ പരിശോധനകൾക്കും ശസ്ത്രക്രിയകൾക്കും വേണ്ടിയുള്ള ഉപകരണങ്ങളും അദ്ദേഹം രൂപകൽപ്പന ചെയ്തു.
മലദ്വാരം പരിശോധിക്കുന്നതിനായി രോഗി ഇടതുവശം ചെരിഞ്ഞ് വലതുമുട്ട് വയറിനോടു ചേർത്ത്, ഇടതുമുട്ട് സ്വൽപ്പം വളച്ചുകിടക്കുന്നരീതിയ്ക്ക് സിംസിന്റെ പേരാണ് നൽകിയിരിക്കുന്നത്.
മനുഷ്യരിലെ വൈദ്യപരീക്ഷണങ്ങൾ
പലവൈദ്യപാഠപുസ്തകങ്ങളിലും സിംസിന്റെ മാർഗ്ഗം തെളിച്ച സംഭാവനകൾ ചർച്ചയാവുമ്പോഴും, പ്രത്യേകിച്ച് 20 -ആം നൂറ്റാണ്ടിന്റെ അവസാനം മുതൽ, ചരിത്രകാരന്മാരും ധർമ്മജ്ഞാനികളും അദ്ദെഹത്തിന്റെ രീതികളെ ചോദ്യം ചെയ്തു.
സമ്മതമില്ലാതെ, അടിമകളാക്കിയ ആഫ്രോ-അമേരിക്കൻ സ്ത്രീകളെ അനസ്തേഷ്യ പോലുമില്ലാതെ പരീക്ഷണ ശസ്ത്രക്രിയയ്ക്ക് വിധേയമാക്കിയത് കറുത്ത വർഗ്ഗക്കാരോടുള്ള അക്രമവും നിസ്സഹായാവസ്ഥതതയിലുള്ള ഒരു ജനതയോടു ചെയ്ത ക്രൂരതയുമായി അവർ വ്യാഖ്യാനിക്കുന്നു.
അദ്ദേഹത്തെ ന്യായീകരിച്ചുകൊണ്ട് ഡോക്ടറായ എൽ. എൽ. വാൾ പറയുന്നത് സിംസ് അസുഖം ഭേദമാക്കാനും അക്കാലത്തെ വൈദ്യരീതികൾക്ക് സ്വീകാര്യമായ രീതിയിലും ആണ് പ്രവർത്തിച്ചതെന്നാണ്.
ഇന്നത്തെ അളവുകോൽ വച്ച് സിംസിനെ അളക്കുന്നത് തെറ്റാണെന്ന് അദ്ദേഹം പറയുന്നു:
ഫിസ്റ്റുലയുടെ ഇരകൾ അനുഭവിച്ചുകൊണ്ടിരുന്ന കൊടും കഷ്ടതകൾ, ഇന്നത്തെ വിമർശകർ മറന്നുപോകുന്നു, എന്നു മാത്രമല്ല 19 -ആം നൂറ്റാണ്ടിന്റെ മധ്യത്തിൽ ശസ്ത്രക്രിയയ്ക്കായി അനസ്തേഷ്യ കൊണ്ടുവന്നപ്പോൾ ഉയർന്ന വിവാദങ്ങൾ അവർ സിംസിനെ ആക്രമിക്കുമ്പോൾ വിസ്മരിക്കുന്നു.
വായ പൂർണ്ണമായി തുറക്കാൻ പറ്റാത്ത അവസ്ഥ
കുട്ടികളിൽ വായ പൂർണ്ണമായി തുറക്കാൻ പറ്റാത്ത അവസ്ഥയ്ക്കുള്ള (Trismus) പരിഹാരം കണ്ടെത്തുന്നതിനുള്ള പരീക്ഷണങ്ങളുടെ ഭാഗമായി ചെരുപ്പുകുത്തിയുടെ കത്തി ഉപയോഗിച്ച് അടിമസ്ത്രീകളുടെ കുട്ടികളുടെ തലയോട്ടിക്ക് രൂപഭ്രംശം സിംസ് വരുത്തിയിരുന്നു..
ന്യൂയോർക്കിലും യൂറോപ്പിലും ന്യൂ യോർക്ക് സെൻട്രൽ പാർക്കിലുള്ള സിംസിന്റെ പ്രതിമ
തന്റെ ആരോഗ്യത്തെക്കരുതിയും സ്ത്രീരോഗങ്ങളിലെ ചികിൽസയിൽ ശ്രദ്ധകേന്ദ്രീകരിക്കാനുമായി സിംസ് 1853 -ൽ ന്യൂയോർക്കിലേക്ക് താമസം മാറ്റി.
സ്ത്രീകൾക്കായുള്ള അമേരിക്കയിലെ ആദ്യ ആശുപത്രിയായ സെന്റ്.
ലൂക്ക്-റൂസ്‌വെൽറ്റ് ഹോസ്പിറ്റൽ സെന്റെർ അദ്ദേഹം 1855 -ൽ ഉണ്ടാക്കി.
അക്കാലത്തെ വൈദ്യവിദ്യാഭ്യാസത്തിന്റെ രീതിയിൽ അവിടെ അദ്ദേഹം പാവപ്പെട്ട സ്ത്രീകളെ തീയറ്ററിൽ വച്ച് വിദ്യാർത്ഥികൾക്കും മറ്റു ഡോക്ടർമാർക്കും കാണാവുന്ന വിധത്തിൽ ശസ്ത്രക്രിയ നടത്തി.
മേരി സ്മിത്ത് എന്നൊരു രോഗിയെ സിംസ് 1856 -നും 1859 -നുമിടയിൽ 30 തവണ ശസ്ത്രക്രിയയ്ക്ക് വിധേയയാക്കുകയുണ്ടായി.
1862 -ൽ അമേരിക്കൻ ആഭ്യന്തരയുദ്ധകാലത്ത് സിംസ് യൂറോപ്പിലേക്ക് താമസം മാറ്റുകയും ലണ്ടനിലും പാരീസിലും ജോലി ചെയ്യുകയും ചെയ്തു.
From 1863 to 1866, he served as surgeon to യൂജീൻ ഡി മൊണ്ടിയോവിന്റെ ഡോക്ടറായി അദ്ദേഹം 1863 മുതൽ 1866 വരെ സേവനം അനുഷ്ടിച്ചു.
പല രാജ്യങ്ങളിലെയും വിജയകരമായ ശസ്ത്രക്രിയകൾക്ക് ബഹുമതികളും അഭിനന്ദനങ്ങളും പ്രവഹിച്ചു.
ഇത്തരം പല ശസ്ത്രക്രിയകളുമാവശ്യമുള്ളവ തന്നെയായിരുന്നോ എന്ന് അന്നു മുതൽ ചോദ്യം ചെയ്യപ്പെട്ടിട്ടുമുണ്ട്.
പലതും സ്ത്രീകളുടെ ലൈംഗികതയെ നിയന്ത്രിക്കാനായി അവരുടെ പിതാക്കന്മാരുടെയോ ഭർത്താക്കന്മാരുടെയോ ആവശ്യപ്രകാരമുള്ള സ്ത്രീകളുടെ ചേലാകർമ്മം മാത്രമായിരുന്നു.
സെഡാൻ യുദ്ധത്തിൽ രണ്ടുപക്ഷത്തും പരിക്കേറ്റ സൈനികരെ സഹായിക്കാൻ നെപ്പോളിയൻ മൂന്നാമന്റെ രക്ഷാകർതൃത്വത്തിൽ അമേരിക്കൻ-ആംഗ്ലോ ആംബുലൻസ് സേന രൂപീകരിച്ച് സിംസ് പ്രവർത്തിക്കുകയുണ്ടായി.
1871 -ൽ സിംസ് ന്യൂയോർക്കിലേക്കു മടങ്ങി.
അർബുദം പകരുന്നതാണെന്നു കരുതി രോഗികളെ പ്രവേശിപ്പിക്കാതിരുന്ന വനിതാ ആശുപത്രി അധികാരികളുമായി കലഹിച്ച് അമേരിക്കയിലെ ആദ്യ കാൻസർ ആശുപത്രിയായ ന്യൂയോർക്ക് കാൻസർ ഹോസ്പിറ്റൽ രൂപീകരിക്കാൻ സിംസ് മുൻകൈ എടുത്തു.
1876-77 കാലത്ത് അദ്ദേഹം അമേരിക്കൻ മെഡിക്കൽ അസോസിയേഷന്റെ പ്രസിഡണ്ടായിരുന്നു.
തന്റെ ആത്മകഥ പകുതിയായ അവസ്ഥയിലും തിരികെ യൂറോപ്പ് സന്ദർശിക്കാൻ ഇരുന്ന അവസരത്തിലും  ഒരു ഹൃദയാഘാതത്താൽ അദ്ദേഹം 1883 നവമ്പർ 13 -ന് ന്യൂയോർക്കിൽ വച്ച് മരണമടഞ്ഞു.
ന്യൂയോർക്കിലെ ബ്രൂക്‌ലിനിലെ ഗ്രീൻ വുഡ് സെമിത്തേരിയിലാണ് അദ്ദേഹത്തെ സംസ്കരിച്ചിരിക്കുന്നത്.
ബന്ധുക്കൾ
വാസ്തുശിൽപ്പിയായ മാരിയോൺ സിംസ് വെയ്ത്ത് അദ്ദേഹത്തിന്റെ കൊച്ചുമകനാണ്.
ബഹുമതികളും ശേഷിപ്പുകളും സൗത്ത് കരോലിനയിലെ, കൊളംബിയയിലുള്ള സിംസിന്റെ പ്രതിമ ന്യൂയോർക്കിലെ അക്കഡെമി ഓഫ് മെഡിസിന് എതിരെയുള്ള സിംസിന്റെ ശസ്ത്രക്രിയാവസ്ത്രത്തിലുള്ള വെങ്കലപ്രതിമയാണ് അമേരിക്കയിൽ ആദ്യമായി ഉണ്ടാക്കിയ ഒരു ഡോക്ടറുടെ പ്രതിമ.
അദ്ദേഹം ജോലിചെയ്ത സ്ഥാപനമായ ജെഫേർസൺ മെഡിക്കൽ കോളേജിലും കൊളംബിയയിലും അലബാമയിലെ മോണ്ട്ഗോമറിയിലും അദ്ദേഹത്തിന്റെ പ്രതിമകൾ സ്ഥാപിച്ചിട്ടുണ്ട്.
അദ്ദേഹത്റ്റിന്റെ ജന്മസ്ഥലത്ത്  സ്ഥാപിച്ച ഫലകത്തിൽ റാണിയും അടിമയും ഉൾപ്പെടെ വേദനയനുഭവിക്കുന്ന സ്ത്രീകളോടുള്ള അദ്ദേഹത്തിനെ സേവനങ്ങൾക്ക് എന്ന് എഴുതിയിരിക്കുന്നു.
" സംഭാവനകൾ യോനീ ശസ്ത്രക്രിയ, ഫിസ്റ്റുല നേരെയാക്കൽ ഉപകരണങ്ങൾ : സിംസ് സ്പെകുലം, സിംസ് കതീറ്റർ പരിശോധിക്കാനും ശസ്ത്രക്രിയ ചെയ്യാനുമുള്ള സ്ഥാനങ്ങൾ (സിംസ് പൊസിഷൻ) അനപത്യ ചികിൽസയും ലൈംഗികബന്ധാനന്തരമുള്ള പരിശോധനയും .
അർബുധചികിൽസ: അർബുധം പകരുന്നതാണെന്ന് പേടിച്ചിരുന്ന കാലത്ത് അർബുധരോഗികളെ സ്ത്രീകൾക്കുള്ള ആശുപത്രിയിൽ തന്നെ പ്രവേശിപ്പിക്കാൻ ശ്രമം നടത്തിയത്.
ഉദരശസ്ത്രക്രിയ: വയറിൽ വെടിയുണ്ട കൊണ്ട് മുറിവേൽക്കുന്ന പക്ഷം രക്തപ്രവാഹം നിർത്താൻ വയർ വലുതായിക്കീറിയുള്ള് ശസ്ത്രക്രിയയാണ് ഏറ്റവും ഉത്തമമെന്ന് അദ്ദേഹം അഭിപ്രായപ്പെട്ടു.
അമേരിക്കൻ പ്രസിഡണ്ടായ [[James Garfield]|ജെയിംസ് ഗാർഫീൽഡിന്]] വെടിയേറ്റപ്പോൾ പാരീസിൽ നിന്നും ടെലിഗ്രാം വഴി അദ്ദേഹം ഈ നിർദ്ദേശം നൽകിയിരുന്നു.
സിംസിന്റെ ഈ അഭിപ്രായത്തിന് വ്യാപകമായ സ്വീകാര്യത ലഭിച്ചു.
ഗാൾബ്ലാഡർ ശസ്ത്രക്രിയ : 1878 -ൽ കല്ലുനിറഞ്ഞു വീർത്ത ഒരു പിത്തസഞ്ചിയിൽ നിന്നും കല്ലുകൾ നീക്കം ചെയ്ത കാര്യം അദ്ദേഹം, ഇത്തരമൊന്ന് ആദ്യത്തേതാണെന്നു കരുതി പ്രസിദ്ധീകരിക്കുകയുണ്ടായി.
പക്ഷേ ഇതിനും മുന്നേ തന്നെ ഇങ്ങനൊന്ന്  1867 -ൽ ഇന്ത്യനാപോളിസിൽ നിന്നും റിപ്പോർട്ട് ചെയ്യപ്പെട്ടിട്ടുണ്ട്.
സിംസ് 1883 -ൽ തന്റെ എഴുപതാം വയസ്സിൽ ന്യൂയോർക്ക് സിറ്റിയിലാണ് മരിച്ചത്.
ഇതും കാണുക Unethical human experimentation in the United States Medical Apartheid അവലംബം കൂടുതൽ വായനയ്ക്ക് Gamble, Vanessa.
"Under the Shadow of Tuskegee: African Americans and Health Care".
American Journal of Public Health , November 1997, page 1773.
Harris, Seale.
Woman’s Surgeon (1950), short biography Sims, J. Marion.
The Story of My Life .
Appleton, New York, 1889, pages 236–237, online text at Internet Archive.
Speert H. Obstetrics and Gynecologic Milestones .
The MacMillan Co., New York, 1958, pages 442–54.
Spencer, Thomas.
"UAB shelves divisive portrait of medical titans: Gynecologist's practices at heart of debate," Birmingham News , January 21, 2006.
Washington, Harriet A. "Medical Apartheid: The Dark History of Medical Experimentation on Black Americans from Colonial Times to the Present" Medical Apartheid വേ ബാക്ക് യന്ത്രത്തിൽ നിന്നും (archived ജൂലൈ 14, 2011) പുറത്തേക്കുള്ള കണ്ണികൾ "J. Marion Sims" Archived 2012-03-07 at the Wayback Machine .
, Encyclopedia of Alabama J. Marion Sims Letters Archived 2013-11-04 at the Wayback Machine .
, Digital Library, Low Country
ജെ. മൈക്കൽ ബിഷപ്പ്
ജോൺ മൈക്കൽ ബിഷപ്പ് (ജനനം: ഫെബ്രുവരി 22, 1936) ഒരു അമേരിക്കൻ ഇമ്മ്യൂണോളജിസ്റ്റും മൈക്രോബയോളജിസ്റ്റുമാണ് .
1989 ലെ വൈദ്യശാസ്ത്രത്തിനുള്ള നോബൽ സമ്മാനം ഹരോൾഡ് ഇ.
വർമ്മസുമായി പങ്കിട്ട അദ്ദേഹം 1984 ലെ ആൽഫ്രഡ് പി. സ്ലോൺ സമ്മാനത്തിന്റെ സഹ ജേതാവുമായിരുന്നു.
സാൻഫ്രാൻസിസ്കോയിലെ കാലിഫോർണിയ സർവകലാശാലയിൽ (UCSF) ഒരു സജീവ ഫാക്കൽറ്റി അംഗമായി സേവനമനുഷ്ഠിക്കുന്ന അദ്ദേഹം 1998 മുതൽ 2009 വരെ സർവ്വകലാശാലയുടെ ചാൻസലറായും സേവനമനുഷ്ഠിച്ചു.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ ഭാഗമായ നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷസ് ഡിസീസിൽ ജോലി ചെയ്തുകൊണ്ട് മൈക്കൽ ബിഷപ്പ് തന്റെ ഔദ്യോഗിക ജീവിതം ആരംഭിച്ചു.
1968 ൽ സാൻ ഫ്രാൻസിസ്കോയിലെ കാലിഫോർണിയ സർവകലാശാലയിലെ ഫാക്കൽറ്റിയിൽ ചേരുന്നതിന് മുമ്പ് ജർമ്മനിയിലെ ഹാംബർഗിലെ ഹെൻ‌റിക് പെറ്റ് ഇൻസ്റ്റിറ്റ്യൂട്ടിൽ ഒരു വർഷം ജോലി ചെയ്തു.
1968 മുതൽ സ്കൂളിന്റെ ഫാക്കൽറ്റിയിൽ തുടർന്ന ബിഷപ്പ് 1998 മുതൽ 2009 വരെയുളള കാലഘട്ടത്തിൽ സർവകലാശാലയുടെ ചാൻസലറായിരുന്നു.
ബിഷപ്പ് ലാബിന്റെ ഡയറക്ടറാണ് അദ്ദേഹം.
അവലംബം ↑ ↑ NCI Visuals Online: Image Details .
Visualsonline.cancer.gov. Retrieved on 2013-11-24.
↑ J. Michael Bishop on Nobelprize.org , accessed 12 ഒക്ടോബർ 2020 ↑ Autobiography on UCSF Website Archived August 10, 2014, at the Wayback Machine .
↑ Nobel Prize press release ↑ ↑ National Medal of Science details ↑ Autobiography on UCSF Website Archived August 10, 2014, at the Wayback Machine .
↑ ↑ Bishop Lab .
Hooper.ucsf.edu.
Retrieved on 2013-11-24.
Archived December 2, 2013, at the Wayback Machine .
ജെ. വി. സോമയാജുലു ഇംഗ്ലീഷ് വിലാസം https://ml.wikipedia.org/wiki/J.
_Somayajulu
ജെ. വി. സോമയാജുലു ( തെലുഗ് : జె. వి. సోమయాజులు )  (മുഴുവൻ പേർ : ജൊന്നലഗാഡ വെങ്കട സോമയാജുലു , തെലുഗ് : జొన్నలగడ్డ వేంకట సోమయాజులు ) (30 June 1928 – 27 April 2004) ഒരു ചലച്ചിത്രനടനായിരുന്നു.
1976 -ൽ പുറത്തിറങ്ങിയ ജ്യോതി എന്ന തെലുഗു ചിത്രത്തിലൂടെ അഭിനയരംഗത്തേയ്ക്കു വന്ന ഇദ്ദേഹം ശങ്കരാഭരണം എന്ന ചിത്രത്തിലെ ശങ്കരശാസ്ത്രികൾ എന്ന കഥാപാത്രത്തെ അവതരിപ്പിച്ചിട്ടുണ്ട്.
അവലംബം ↑ http://hindu.com/2004/04/28/stories/2004042806930600.htm
ജെ. പ്രെസ്പർ എക്കർട്ട് ഇംഗ്ലീഷ് വിലാസം https://ml.wikipedia.org/wiki/J.
_Presper_Eckert
ജോൺ ആദം പ്രെസ്പർ എക്കേർട്ട് ജൂനിയർ.
(ജനനം:1919 മരണം: 1995) ഒരു അമേരിക്കൻ ഇലക്ട്രിക്കൽ എഞ്ചിനീയറും കമ്പ്യൂട്ടർ കണ്ടുപിടുത്തക്കാരനുമായിരുന്നു.
ആദ്യത്തെ പൂർണ്ണ ഡിജിറ്റൽ കമ്പ്യൂട്ടറിന്റെ സഹ സ്രഷ്ടാവാണ് ജോൺ പ്രെസ്പർ എക്കർട്ട് .
ജോൺ പി എക്കർട്ടും, ജോൺ മോഷ്ലിയും ചേർന്ന് നിർമ്മിച്ച വിഖ്യാതമായ 'എനിയാക്(ENIAC)' 1946 ലാണ് പൂർത്തിയാക്കിയത്.30 ടൺ ഭാരമുണ്ടായിരുന്ന ഈ വമ്പൻ കമ്പ്യൂട്ടർ അന്നത്തെ കാൽകുലേറ്റർ നേക്കാൾ ആയിരം മടങ്ങ് വേഗതയുള്ളതായിരുന്നു.
ആദ്യത്തെ ഇലക്ട്രോണിക ലോകമെങ്ങും അറിയപ്പെടുന്നത് 'എനിയാക്' ആയിരുന്നു.
1949 ൽ 'ബിനാക്(BINAC)' എന്നൊരു കമ്പ്യൂട്ടർ ഇരുവരും ചേർന്ന് നിർമ്മിക്കുകയുണ്ടായി.
കമ്പ്യൂട്ടിംഗ് വിഷയങ്ങളിൽ ആദ്യത്തെ കോഴ്‌സ് അവതരിപ്പിച്ചു (മൂർ സ്‌കൂൾ പ്രഭാഷണങ്ങൾ), എക്കേർട്ട്-മോഷ്ലി കമ്പ്യൂട്ടർ കോർപ്പറേഷൻ സ്ഥാപിച്ചു, യുഎസിലെ ആദ്യത്തെ വാണിജ്യ കമ്പ്യൂട്ടറായ യുണിവാക്(UNIVAC) രൂപകൽപ്പന ചെയ്തു, എക്കേർട്ട് മെർക്കുറി ഡിലെ ലൈൻ മെമ്മറി കണ്ടുപിടിക്കുകയും ചെയ്തു.
സമ്പന്നനായ റിയൽ എസ്റ്റേറ്റ് ഡെവലപ്പർ ജോൺ എക്കേർട്ടിന്റെ മകനായി ഫിലാഡൽഫിയയിൽ ജനിച്ച എക്കേർട്ട് ഫിലാഡൽഫിയയിലെ ജെർമാന്റൗൺ സെക്ഷനിൽ ഉള്ള ഒരു വലിയ വീട്ടിലാണ് വളർന്നത്.
പ്രാഥമിക വിദ്യാഭ്യസത്തിനായി, അദ്ദേഹത്തെ ചീഫ് വില്യം പെൻ ചാർട്ടർ സ്കൂളിലേക്ക് കൊണ്ടുപോയി.
ഹൈസ്കൂളിൽ എഞ്ചിനീയേഴ്സ് ക്ലബ് ഓഫ് ഫിലാഡൽഫിയയിൽ ചേർന്നു.
കോളേജ് ബോർഡ് പരീക്ഷയുടെ കണക്ക് വിഭാഗത്തിൽ അദ്ദേഹം 
ആ രാജ്യത്ത് രണ്ടാം സ്ഥാനത്തെത്തി.
മാതാപിതാക്കളുടെ നിർദ്ദേശപ്രകാരം ബിസിനസ്സ് പഠിക്കുന്നതിനായി എക്കേർട്ട് തുടക്കത്തിൽ പെൻസിൽവാനിയ സർവകലാശാലയിലെ വാർട്ടൺ സ്കൂളിൽ ചേർന്നു, പക്ഷേ 1937 ൽ പെന്നിന്റെ മൂർ സ്കൂൾ ഓഫ് ഇലക്ട്രിക്കൽ എഞ്ചിനീയറിംഗിലേക്ക് മാറി.
1940 ൽ, 21-ാം വയസ്സിൽ, എക്കേർട്ട് തന്റെ ആദ്യത്തെ പേറ്റന്റായ "ലൈറ്റ് മോഡുലേറ്റിംഗ് രീതിയും ഉപകരണവും" അപേക്ഷിച്ചു.
മൂർ സ്കൂളിൽ, എക്കേർട്ട് റഡാർ സമയത്തെക്കുറിച്ചുള്ള ഗവേഷണങ്ങളിൽ പങ്കെടുക്കുകയും മൂർ സ്കൂളിന്റെ ഡിഫറൻഷ്യൽ അനലൈസറിന്റെ വേഗതയിലും കൃത്യതയിലും മെച്ചപ്പെടുത്തലുകൾ വരുത്തുകയും 1941 ൽ എഞ്ചിനീയറിംഗ്, സയൻസ്, മാനേജ്മെന്റ് വാർ ട്രെയിനിംഗ് (ESMWT) പ്രകാരം ഇലക്ട്രോണിക്സിൽ ഒരു സമ്മർ കോഴ്‌സ് പഠിപ്പിക്കുന്നതിന് സഹായിക്കുകയും ചെയ്തു.
യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് വാർ വഴിയാണ് മൂർ സ്കൂൾ  ഈ കോഴ്സ്  പഠിപ്പിക്കുന്നത്.
എനിയാക്കിന്റെ വികസനം
അടുത്തുള്ള ഉർസിനസ് കോളേജിന്റെ ഭൗതികശാസ്ത്ര വിഭാഗം ചെയർമാനായിരുന്ന ജോൺ മോഷ്ലി സമ്മർ ഇലക്ട്രോണിക്സ് കോഴ്സിലെ വിദ്യാർത്ഥിയായിരുന്നു, പിന്നീട് മൂർ സ്കൂളിൽ അദ്ധ്യാപക സ്ഥാനം നേടി.
പീരങ്കികൾക്കായുള്ള ബാലിസ്റ്റിക് ടേബിളുകൾ കണക്കുകൂട്ടുന്നതിനുള്ള ഡിഫറൻഷ്യൽ അനലൈസറിനേക്കാൾ എത്രയോ മടങ്ങ് വേഗത്തിലും കൃത്യതയിലും വാക്വം ട്യൂബുകൾ ഉപയോഗിച്ച് ഒരു ഇലക്ട്രോണിക് ഡിജിറ്റൽ കമ്പ്യൂട്ടർ നിർമ്മിക്കാനുള്ള മോഷ്ലിയുടെ നിർദ്ദേശം മൂർ സ്കൂളിന്റെ ആർമി ലൈസൻസായ ലെഫ്റ്റനന്റ് ഹെർമൻ ഗോൾഡ്സ്റ്റൈനിന്റെയും 1943 ഏപ്രിൽ 9 ന് ഡയറക്ടർ കേണൽ ലെസ്ലി സൈമൺ, ഓസ്വാൾഡ് വെബ്ലെൻ, എന്നിവർക്ക് മുന്നിൽ ആബർ‌ഡീൻ പ്രൂവിംഗ് ഗ്രൗണ്ടിൽ നടന്ന യോഗത്തിൽ ഔദ്യോഗികമായി അവതരിപ്പിച്ചു.
മൂർ സ്കൂളിന്റെ നിർദ്ദിഷ്ട കമ്പ്യൂട്ടിംഗ് മെഷീന്റെ നിർമ്മാണത്തിന് ഒരു കരാർ ലഭിച്ചു, അത് എനിയാക്ക് എന്ന് നാമകരണം ചെയ്യപ്പെടും, കൂടാതെ എക്കേർട്ടിനെ പദ്ധതിയുടെ ചീഫ് എഞ്ചിനീയറാക്കുകയും ചെയ്തു.
1945 അവസാനത്തോടെ എനിയാക്ക് പൂർത്തീകരിച്ചു, 1946 ഫെബ്രുവരിയിൽ പൊതുജനങ്ങൾക്കായി അനാച്ഛാദനം ചെയ്തു.
സംരംഭകത്വം
യൂണിവേഴ്സിറ്റിയിൽ വികസിപ്പിച്ച ബൗദ്ധിക സ്വത്തവകാശത്തെക്കുറിച്ചുള്ള അവകാശവാദങ്ങൾ സംബന്ധിച്ച തർക്കത്തെത്തുടർന്ന് 1946 മാർച്ചിൽ എക്കേർട്ടും മോഷ്ലിയും മൂർ സ്കൂൾ വിട്ടു.
ആ വർഷം, പെൻ‌സിൽ‌വാനിയ സർവകലാശാല സ്പോൺ‌സർ‌ ചെയ്ത ഗവേഷണത്തിന്റെ ബൗദ്ധിക വിശുദ്ധി സംരക്ഷിക്കുന്നതിനായി ഒരു പുതിയ പേറ്റൻറ് നയം സ്വീകരിച്ചു, മാർച്ച് മാസത്തിനപ്പുറം താമസിച്ചിരുന്നെങ്കിൽ എക്കേർട്ടും മോഷ്ലിയും അവരുടെ എല്ലാ പേറ്റന്റുകളും സർവകലാശാലയ്ക്ക് നൽകേണ്ടിവരുമായിരുന്നു.
അവലംബം ഇവയും കാണുക വിവരസാങ്കേതികരംഗത്തെ പ്രശസ്തരുടെ പട്ടിക
ജെ. ഡൊണാൾഡ് എം. ഗാസ് ഇംഗ്ലീഷ് വിലാസം https://ml.wikipedia.org/wiki/J.
_Donald_M.
_Gass
കനേഡിയൻ-അമേരിക്കൻ നേത്രരോഗവിദഗ്ദ്ധനായിരുന്നു ജോൺ ഡൊണാൾഡ് മാക്ഇന്റയർ ഗാസ് (1928 ഓഗസ്റ്റ് 2, മോണ്ടേഗ്, പ്രിൻസ് എഡ്വേർഡ് ദ്വീപ് - 26 ഫെബ്രുവരി 2005, നാഷ്വില്ലെ, ടെന്നസി).
പല മാക്യുലർ രോഗങ്ങളും ആദ്യമായി വിവരിച്ചത് അദ്ദേഹമാണ്.
പ്രമുഖ ക്ഷയരോഗ വിദഗ്ധൻ ആർ.എസ്. ഗാസ് ആണ് അദ്ദേഹത്തിൻ്റെ പിതാവ്.
കുട്ടിക്കാലത്ത് ഡൊണാൾഡ് ഗാസ് കുടുംബത്തോടൊപ്പം കാനഡയിൽ നിന്ന് നാഷ്‌വില്ലിലേക്ക് മാറി.
1950 ൽ വാണ്ടർബിൽറ്റ് യൂണിവേഴ്‌സിറ്റിയിൽ നിന്ന് ബിരുദം നേടിയ അദ്ദേഹം 1950 മുതൽ 1953 വരെ യുഎസ് നേവിയിൽ കൊറിയൻ യുദ്ധസമയത്ത് ആക്ടീവ് ലൈൻ ഓഫീസറായി സേവനമനുഷ്ഠിച്ചു.
1957 ൽ വാൻഡർബിൽറ്റ് യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ നിന്ന് എംഡി നേടി.
അയോവ യൂണിവേഴ്സിറ്റി ഹോസ്പിറ്റൽസ് ആന്റ് ക്ലിനിക്സിൽ ഇന്റേണും ജോൺസ് ഹോപ്കിൻസ് ഹോസ്പിറ്റലിലെ വിൽമർ ഐ ഇൻസ്റ്റിറ്റ്യൂട്ടിൽ റെസിഡൻറുമായിരുന്നു ഗാസ്.
തുടർന്ന് അദ്ദേഹം ആംഡ് ഫോഴ്‌സ് ഇൻസ്റ്റിറ്റ്യൂട്ട് ഓഫ് പാത്തോളജിയിൽ ഫെലോഷിപ്പ് നേടി.
മിയാമി യൂണിവേഴ്സിറ്റി മെഡിക്കകൽ സ്കൂളിൻ്റെ ബാസ്‌കോം പാമർ ഐ ഇൻസ്റ്റിറ്റ്യൂട്ടിൽ 1963 മുതൽ 1972 വരെ അസിസ്റ്റന്റ് പ്രൊഫസറും 1972 മുതൽ 1995 വരെ ഫുൾ പ്രൊഫസറുമായിരുന്നു.
1995-ൽ അദ്ദേഹവും ഭാര്യയും നാഷ്‌വില്ലിലേക്ക് മടങ്ങി, അവിടെ വാൻഡർബിൽറ്റ് യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ പ്രൊഫസറായി.
"സ്റ്റീരിയോസ്കോപ്പിക് അറ്റ്ലസ് ഓഫ് മാക്കുലാർ ഡിസീസസ്: ഡയഗ്നോസിസ് ആൻഡ് ട്രീറ്റ്മെന്റ്" എന്ന പുസ്തകം നൂറുകണക്കിന് ജനന, പകർച്ചവ്യാധി, പ്രായവുമായി ബന്ധപ്പെട്ട, കോശജ്വലന രോഗങ്ങൾ എന്നിവ വിവരിക്കുന്നു.
ഫോട്ടോഗ്രാഫുകളും ഡ്രോയിംഗുകളും ഉപയോഗിച്ച് ആ തകരാറുകൾ ചിത്രീകരിക്കുന്ന ഈ കൃതി ഗാസ്സ് അറ്റ്ലസ് എന്നറിയപ്പെടുന്നു, ഇപ്പോൾ അതിന്റെ നാലാമത്തെ പതിപ്പ് ഇറങ്ങി.
തന്റെ പുസ്തകം തയ്യാറാക്കുന്നതിനിടയിൽ, ഡോ. ഗാസ് റെറ്റിനയ്ക്കുള്ളിലെ രക്തക്കുഴലുകളിലേക്ക് ഒരു പച്ചക്കറി ചായം കുത്തിവക്കുന്ന ഫ്ലൂറസെൻ ആൻജിയോഗ്രാഫി ഉപയോഗിക്കുന്നതിന് തുടക്കമിട്ടു, അതിലൂടെ ററ്റിന വെസ്സലുകളുടെ ചോർച്ചയുടെയും തടസ്സത്തിന്റെയും രീതികൾ വെളിപ്പെടുന്നു.
രോഗങ്ങൾക്കിടയിലെ സൂക്ഷ്മമായ വ്യത്യാസങ്ങൾ വിശദീകരിക്കാൻ ഡോ. ഗാസ് ആ പരിശോധന ഉപയോഗിച്ചു, ആൻജിയോഗ്രാഫി മറ്റ് നിരീക്ഷണങ്ങളുമായി സംയോജിപ്പിച്ച് മാക്യുലർ ഡീജനറേഷന്റെ വെറ്റ് രൂപം വിവരിക്കുന്നതിലും മറ്റ് വൈകല്യങ്ങളുടെ നിലവിലുള്ള വിവരണങ്ങൾ പരിഷ്കരിക്കുന്നതിലും അത് ഉപയോഗിച്ചു.
1967 ൽ, ഡോ. ഗാസ് തിമിര ശസ്ത്രക്രിയയെത്തുടർന്നുണ്ടാകുന്ന കാഴ്ച വൈകല്യത്തിന്റെ ഏറ്റവും സാധാരണമായ കാരണം വിവരിക്കാൻ സഹായിച്ചു.
ഇത് ഇർവിൻ-ഗാസ് സിൻഡ്രോം എന്നറിയപ്പെടുന്ന മാക്യുലർ വീക്കം ആണ്.
അക്യൂട്ട് സോണൽ അമാൾട്ട് ഔട്ടർ റെറ്റിനോപ്പതിയും (AZOOR) മറ്റ് റെറ്റിന സിൻഡ്രോമുകളും തമ്മിലുള്ള ബന്ധം കണ്ടെത്തുന്നതിലും സബ്- അക്യൂട്ട് ന്യൂറോറെറ്റിനൈറ്റിസ് ചികിത്സയിലും അദ്ദേഹം പ്രശസ്തനാണ്.
ഉഷ്ണമേഖലാ പ്രദേശങ്ങളിൽ സാധാരണ കണ്ടുവരുന്ന ഈ രോഗം രക്തപ്രവാഹത്തിലേക്ക് പ്രവേശിക്കുന്ന ഒരു പുഴു മൂലമാണ് ഉണ്ടാകുന്നത്.
റെറ്റിനയ്ക്കും കോറോയിഡിനുമിടയിലുള്ള പ്രദേശത്ത് പുഴു കടന്നുകയറുകയും ഒരു കണ്ണിൽ കാഴ്ച നഷ്ടപ്പെടുകയും ചെയ്യുന്നു.
മരണസമയത്ത് അദ്ദേഹത്തിന് ഭാര്യ, മൂന്ന് ആൺമക്കൾ, ഒരു മകൾ, അഞ്ച് പേരക്കുട്ടികൾ എന്നിവരുണ്ടായിരുന്നു.
അവാർഡുകളും ബഹുമതികളും 1987 - മക്കുല സൊസൈറ്റി അദ്ദേഹത്തിനോടുള്ള ബഹുമാനാർത്ഥം ഗാസ് മെഡൽ സ്ഥാപിച്ചു 1999 - അമേരിക്കൻ അസോസിയേഷൻ ഫോർ റിസർച്ച് ആൻഡ് വിഷൻ ഇൻ ഒഫ്താൽമോളജിയിലെ നേത്രശാസ്ത്രത്തിലെ മികവിന് മിൽ‌ഡ്രഡ് വീസെൻ‌ഫെൽഡ് അവാർഡ് 2001 - ഹെലൻ കെല്ലർ ഫൗണ്ടേഷന്റെ വിഷൻ റിസർച്ചിനുള്ള ഹെലൻ കെല്ലർ സമ്മാനം 2004 - അമേരിക്കൻ അക്കാദമി ഓഫ് ഒഫ്താൽമോളജിയുടെ ലോറേറ്റ് റെക്കഗ്നിഷൻ അവാർഡ് തിരഞ്ഞെടുത്ത പ്രസിദ്ധീകരണങ്ങൾ അനിത അഗർവാളിനൊപ്പം: ഗാസ് അറ്റ്ലസ് ഓഫ് മാക്കുലാർ ഡിസീസസ് , അഞ്ചാം പതിപ്പ്.
വാല്യം 1.
എൽസെവിയർ ഹെൽത്ത് സയൻസസ്, 2011.
അവലംബം പുറം കണ്ണികൾ ജെ. ഡൊണാൾഡ് എം. ഗാസ് - ഹെലൻ കെല്ലർ ഫൗണ്ടേഷൻ (വീഡിയോയ്‌ക്കൊപ്പം) ജെ. ഡൊണാൾഡ് ഗാസ് എംഡി വണ്ടർ‌ബിൽറ്റ് പൂർവവിദ്യാർഥി അവാർഡ് - യൂട്യൂബ്
ജെ. ദേവിക ഇംഗ്ലീഷ് വിലാസം https://ml.wikipedia.org/wiki/J.
_Devika
ചരിത്രപണ്ഡിത, അദ്ധ്യാപിക, സാമൂഹ്യവിമർശക, സ്ത്രീവാദ എഴുത്തുകാരി എന്നീ നിലകളിൽ ശ്രദ്ധേയയായ ഒരു മലയാളി വനിതയാണു് ഡോ. ജെ. ദേവിക (ഡോ. ദേവിക ജയകുമാരി).
ഇപ്പോൾ തിരുവനന്തപുരത്തെ സെന്റർ ഫോർ ഡവലപ്മെന്റ് സ്റ്റഡീസിലെ അസോസിയേറ്റ് പ്രൊഫസറായി പ്രവർത്തിക്കുന്നു.
കേരളത്തിലെ സ്ത്രീസമൂഹത്തെക്കുറിച്ചും ലിംഗരാഷ്ട്രീയത്തെകുറിച്ചും സവിശേഷമായി പഠനം നടത്തുന്നവരിൽ പ്രമുഖയാണിവർ.
സാമൂഹികവും സ്ത്രീകേന്ദ്രിതവുമായ വിഷയങ്ങളെക്കുറിച്ചു നിരവധി ഉപന്യാസങ്ങളും പഠനങ്ങളും ഇവരുടേതായി പ്രസിദ്ധീകരിക്കപ്പെട്ടിട്ടുണ്ട്.
" കുലസ്ത്രീയും ചന്തപ്പെണ്ണും ഉണ്ടായതെങ്ങനെ " എന്ന കൃതിയുടെ സ്വതന്ത്രപകർപ്പവകാശപ്രകാശനത്തിലൂടെ സമകാലീനമലയാളത്തിൽ പകർപ്പവകാശവിമുക്തമായ പ്രസിദ്ധീകരണസംസ്കാരത്തിനു് ഒരു പ്രായോഗികമാതൃക തുടങ്ങിവെച്ചു.
സമകാലിക വിഷയങ്ങളെ കുറിച്ച് കാഫില(www.kafila.org) എന്നാ സംഘ ബ്ലോഗിൽ  എഴുതാറുണ്ട് ജീവിതരേഖ
കൊല്ലത്തെ നേത്രരോഗ വിദഗ്ദനായിരുന്ന ഡോ പത്മജൻറെയും ശിശുരോഗ വിദഗ്ദയായിരുന്ന ഡോക്ർ ജയകുമാരിയുടെയും മകളായി ജനിച്ചു.
പിതാവ് ഡോ. പത്മജൻ, പ്രശസ്ത ചലച്ചിത്ര സംവിധായകൻ പത്മരാജന്റെ മൂത്ത സഹോദരനാണ്.
കൊല്ലം സെന്റ് ജോസഫ് ഗേൾസ് ഹൈസ്കൂളിൽ സ്കൂൾ വിദ്യാഭ്യാസം പൂർത്തിയാക്കി.
തുടർന്നു് തിരുവനന്തപുരം വിമൻസ് കോളേജിൽ നിന്നു് ബിരുദവും ജവഹർലാൽ നെഹ്രു സർവകലാശാലയിലെ ചരിത്രപഠനകേന്ദ്രത്തിൽ നിന്ന് ആധുനിക ചരിത്രത്തിൽ ബിരുദാനന്തര ബിരുദവും നേടിയ ദേവിക "കേരളീയ നവോത്ഥാനത്തിൽ വ്യക്തിവത്കരണ പ്രക്രിയകളും ലിംഗഭേദവും തമ്മിലുള്ള പാരസ്പര്യം" എന്ന വിഷയത്തിൽ എം.ജി. സർവകലാശാലയിൽ നിന്ന് ഡോക്ടറേറ്റ് കരസ്ഥമാക്കി.
കാലിക്കറ്റ് സർവകലാശാലയിലെ വനിതാപഠനത്തിനായുള്ള ബോർഡ് ഓഫ് സ്റ്റഡീസിൽ അംഗമായിരുന്നിട്ടുണ്ട്.
ഹൈദരാബാദിലെ അന്വേഷിയുടെ സ്റ്റോറീസ് പ്രൊജക്ടിന്റെ ഉപദേശകയായും പ്രവർത്തിച്ചു.
രാജശ്രീ, ശ്രീരജ്ഞിനി എന്നിവർ മക്കൾ.
മദൻലാൽ , രവി എന്നിവർ സാഹോദരങ്ങൾ.
കൃതികൾ ആണരശുനാട്ടിലെ കാഴ്ചകൾ:കേരളം സ്ത്രീപക്ഷ ഗവേഷണത്തിൽ കുലസ്ത്രീയും ചന്തപ്പെണ്ണും ഉണ്ടായതെങ്ങനെ Womanwriting= Manreading?
Her Self: Early Writings on Gender by Malayalee Women 1898-1938
ദ ഹിന്ദു അവരുടെ പുസ്തക നിരൂപണത്തിൽ കുലസ്ത്രീയും ചന്തപ്പെണ്ണും ഉണ്ടായതെങ്ങനെ ?
നെ പറ്റി ഇങ്ങനെ പറയുന്നു -  കേരള സമൂഹത്തിൽ  സ്ത്രീകൾ എങ്ങനെ അദൃശ്യമായ ഇടങ്ങളിലേക്ക് ഒതുക്കപ്പെട്ടു എന്നതിനുതരം തേടുകയാണ് ദേവിക.
മാതൃഭൂമിയിൽ കെ ആർ മീര ഇങ്ങനെ പറയുന്നു "'കുലസ്ത്രീയും ചന്തപ്പെണ്ണും ഉണ്ടായതെങ്ങനെ ' വായിച്ചപ്പോൾ അഭിമാനവും ലജ്ജയും അനുഭവപ്പെട്ടു. അഭിമാനം തോന്നിയത് പത്തൊമ്പതാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലുമൊക്കെ എത്ര ശക്തമായ കാഴ്ചപ്പാടുകളാണ് സ്ത്രീകൾ പലരും വച്ചുപുലർത്തിയിരുന്നത് എന്നോർത്തിട്ടാണ്. എല്ലാ മത, സമുദായ വിഭാഗങ്ങളും അവരവരുടേതായ രീതിയിൽ സ്ത്രീകളെ അടിച്ചമർത്തിയ കാലത്തും അന്നാ ചാണ്ടിയെയും ദാക്ഷായണി വേലായുധനെയും കെ.സരസ്വതിയമ്മയെയും പോലെയുള്ളവർ എത്ര ആത്മധൈര്യത്തോടെ സ്വന്തം അഭിപ്രായങ്ങൾ രേഖപ്പെടുത്തി. ലജ്ജ തോന്നിയത്, അവരൊക്കെ അക്കാലത്തു മുന്നോട്ടു വച്ച ആശയങ്ങൾ ഇന്നും ആശയങ്ങൾ മാത്രമായി തുടരാൻ ആണും പെണ്ണുമായ മലയാളികളത്രയും ഇടവരുത്തിയല്ലോ എന്നോർത്തിട്ടും. ദേവികയുടെ പുസ്തകത്തിന്റെ പ്രചോദനം ഇതാണ്" ദേശാഭിമാനി അവരുടെ വാരാന്ത്യപതിപ്പിൽ പ്രസിദ്ധീകരിച്ച മീന പിള്ള എഴുതിയ Womanwriting= Manreading?
നിരൂപണത്തിൽ പറയുന്നു "സാഹിത്യ വിദ്യാർഥികൾക്കും പൊതു വായനക്കാർക്കും അക്കാദമികവും വിമർശനാത്മകവുമായ പല ചിന്താധാരകളും തുറക്കുമ്പോൾതന്നെ ഏറെ രസകരമായ പല ഉൾക്കാഴ്ചകളും പ്രദാനംചെയ്യുകയും വാർപ്പുമാതൃകകൾക്ക് വിപരീതമായ വായനാസാധ്യതകൾ കാട്ടിത്തരുകയും ചെയ്യുന്നു ഈ കൃതി".
മലയാളത്തിൽ നിന്നും പല കൃതികളും ഇംഗ്ലീഷിലേക്കു് വിവർത്തനം ചെയ്തിട്ടുണ്ടു്.
ഇതിൽ പ്രധാനം നളിനി ജമീലയുടെ '‘ഒരു ലൈംഗികത്തൊഴിലാളിയുടെ  ആത്മകഥ’', സാറാ  ജോസഫിന്റെ ' കന്യകയുടെ പുല്ലിംഗം ' എന്നിവയാണ്.
സാമൂഹ്യപ്രവർത്തനം
ഫെമിനിസ്റ്റ് എന്ന നിലയിലും സാമൂഹ്യ വിമർശക എന്ന നിലയിലും ദേവിക സംവാദങ്ങളിൽ പങ്കെടുക്കുകയും ഒരുപാട് വിഷയങ്ങളിൽ അഭിപ്രായം പ്രസിദ്ധീകരിക്കാറുമുണ്ട്.
ദൽഹി കൂട്ട ബാലാത്സംഗത്തെ പറ്റി, സ്‌ത്രീ വെറും രണ്ടാംതരമാണെന്ന ചിന്ത സമൂഹത്തിലുണ്ടാവുകയും അവൾക്ക്‌ മാന്യത കല്‌പിക്കേണ്ട ആവശ്യകതയില്ലെന്ന ധാരണ പരക്കെ ഉണ്ടാവുകയും ചെയ്‌തതിന്റെ പരിണതഫലങ്ങളാണിതെന്നു ദേവിക പറയുകയുണ്ടായി.
തിരുവനന്തപുരതു നടന്ന പതിനേഴാമത് അന്താരാഷ്ട്ര ചലചിത്രോൽസവത്തിൽ  ദളിത് വിഷയം കൈകാര്യം ചെയ്യുന്ന പാപ്പിലിയോ ബുദ്ധയുടെ സമാന്തര പ്രദർശനം നിരോധിച്ചതിനെതിരെ ചലച്ചിത്രോത്സവത്തിന്റെ പ്രധാന വേദിയായ കൈരളി തിയേറ്റർ കോംപ്ലക്‌സിൽ നടന്ന പ്രതിഷേധ പ്രകടനത്തിന് ചിത്രത്തിലെ നായികാ വേഷം ചെയ്ത സരിത, ചിത്രത്തിന്റെ നിർമാതാവ് പ്രകാശ് ബാരെ, എന്നിവരോടോപ്പം ദേവികയും നേതൃത്വം വഹിച്ചിരുന്നു   - പ്രസിദ്ധീകരണങ്ങൾ ഇംഗ്ലീഷിലെ പുസ്തകങ്ങൾ (ബിനിത വി തമ്പിയോടൊപ്പം എഴുതിയത്) New Lamps for Old?
Gender Paradoxes of Political Decentralization in Kerala , Zubaan, New Delhi, 2012.
Individuals, Householders, Citizens: Malayalees and Family Planning, 1930s-1970′ , Zubaan, New Delhi, 2008.
En-Gendering Individuals: The Language of Re-forming in Early 20 th Century Keralam , Orient Longman, Hyderabad, 2007.
മലയാളത്തിലെ പുസ്തകങ്ങൾ നവസിദ്ധാന്തങ്ങൾ: സ്ത്രീവാദങ്ങൾ (New Theory Series: Feminism), ഡി.സി.ബുക്ക്സ്: കോട്ടയം, കേരളം, 2000.
നിരന്തരപ്രതിപക്ഷം: ജെ ദേവികയുടെ ലേഖനങ്ങൾ 2004-2018 (Selected Essays in Malayalam), കോട്ടയം: ഡി.സി.ബുക്ക്സ്, പുറത്തിറങ്ങാനിരിക്കുന്നത്, 2021.
പൗരിയുടെനോട്ടങ്ങൾ (Woman-Citizen’s Eye-view), ഒലിവ് ബുക്ക്സ്: കോഴിക്കോട്, 2013.
(എഡിറ്റ് ചെയ്തത്), ആണരശ് നാട്ടിലെ കാഴ്ചകൾ: കേരളം സ്ത്രീപക്ഷഗവേഷണത്തിൽ (Sights from Male-dom: Kerala under Feminist Lenses), Women’s Imprint, തിരുവനന്തപുരം, 2006.
പെണ്ണൊരുമ്പെട്ടാൽ ലോകം മാറും: ലിംഗനീതിയുടെ വിപ്ലവങ്ങൾ , (The World Changed When Women Move: Gender-Revolutions), തിരുവനന്തപുരം, Readme Books, 2017.
ജേണലുകൾ വിവർത്തനങ്ങൾ മലയാളത്തിൽ നിന്ന് ഇംഗ്ലീഷിലേക്ക് The Cock is the Culprit , by Unni R, Amazon-Westland, 2020.
One Hell of a Lover and Other Stories by UnniR,Amazon-Westland, 2019.
The Deepest Blue [കെ. ആർ. മീരയുടെ "കരിനീല"യുടെ ഇംഗ്ലീഷ് വിവർത്തനം], The Oxford Book of Long Short Stories , എഡിറ്റർ:മിനി കൃഷ്ണൻ, New Delhi: OUP, 2017.
‘He-ghoul’, [കെ. ആർ. മീരയുടെ "ആൺപ്രേത"ത്തിന്റെ ഇംഗ്ലീഷ് വിവർത്തനം], Boo: 13 Stories that Will Send a Chill Down Your Spine , Shinie Antony ("ed'), Penguin Random House, 2017.
“Sweet offering at Chankranthy”, by TKC Vadutala, in M Dasanet.
al (eds) The Oxford Anthology of Malayalam Dalit Writing , New Delhi: OUP, 2012.
ഇംഗ്ലീഷിൽ നിന്ന് മലയാളത്തിലേക്ക് സമകാലിക ഇന്ത്യ: ഒരു സമൂഹശാസ്ത്രാവലോകനം , KSSP: തൃശ്ശൂർ, 2014.
(സതീഷ് ദേശ്പാണ്ഡയുടെ Contemporary India: A Sociological View Archived 2019-06-07 at the Wayback Machine . എന്ന പുസ്തകത്തിന്റെ വിവർത്തനം) അകമേ പൊട്ടിയ കെട്ടുകൾക്കപ്പുറം: ഇന്ത്യൻ ഫെമിനിസത്തിന്റെ വർത്തമാനം (നിവേദിത മേനോന്റെ Seeing like a Feminist , Penguin, N Delhi, എന്ന പുസ്തകത്തിന്റെ മലയാളവിവർത്തനം), സാഹിത്യപ്രവർത്തകസഹരണസംഘം, 2017.
പുറത്തേക്കുള്ള കണ്ണികൾ മലയാളം വാരിക, 2012 ജൂൺ 01 Archived 2016-03-06 at the Wayback Machine .
മലയാളം വാരിക, 2012 മെയ് 04 Archived 2016-03-06 at the Wayback Machine .
ജെ. മെഴ്സിക്കുട്ടി അമ്മ ഇംഗ്ലീഷ് വിലാസം https://ml.wikipedia.org/wiki/J.
_Mercykutty_Amma
പതിനാലാം കേരള നിയമസഭയിൽ ഫിഷറീസ്, പരമ്പരാഗത വ്യവസായം, കശുവണ്ടി, ഹാർബർ എഞ്ചിനീയറിംഗ് എന്നീ വകുപ്പുകളുടെ ചുമതലയുള്ള മന്ത്രിയാണ് ജെ. മേഴ്സിക്കുട്ടി അമ്മ.
ദീർഘകാലമായി   ട്രേഡ് യൂണിയൻ രംഗത്തും  പാർലമെന്ററി  രംഗത്തും പ്രവർത്തിക്കുന്നു.
സി.ഐ.ടി.യു അഖിലേന്ത്യാ വൈസ് പ്രസിഡന്റാണ്.
1957 - ൽ ഫ്രാൻസിസിന്റെ മകളായി കൊല്ലത്ത് ജനിച്ചു.
സാമ്പത്തിക ശാസ്ത്രത്തിൽ ബിരുദാനന്തര ബിരുദവും നിയമത്തിൽ ബിരുദവും നേടി.
എട്ടാമത്തെയും പത്താമത്തെയും, പതിനാലാമത്തേയും  കേരള നിയമ സഭകളിലേക്ക് കുണ്ടറ അസംബ്ലി മണ്ഡലത്തിൽ നിന്നും സി.പി,ഐ.
(എം) പ്രതിനിധിയായി തെരഞ്ഞടുക്കപ്പെട്ടു.
എസ്.എഫ്.ഐ .
യിലൂടെ പൊതുരംഗത്തെത്തി.
സി.ഐ.ടി.യു .
അഖിലേന്ത്യ വൈസ് പ്രസിഡന്റ് ആണ്.
തിരഞ്ഞെടുപ്പുകൾ മത്സരിച്ച തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും മേഴ്സികുട്ടിയമ്മ 2021 കുണ്ടറ നിയമസഭാമണ്ഡലം പി.സി. വിഷ്ണുനാഥ് കോൺഗ്രസ് ഐ.,യു.
ഡി.എഫ് ജെ. മെഴ്സിക്കുട്ടി അമ്മ സിപി ഐ എം.  എൽഡിഎഫ് പരാജയപ്പെട്ടു 2016 കുണ്ടറ നിയമസഭാമണ്ഡലം ജെ. മെഴ്സിക്കുട്ടി അമ്മ സിപി ഐ എം.  എൽഡിഎഫ് രാജ്‌മോഹൻ ഉണ്ണിത്താൻ യു.ഡി.എഫ് വിജയിച്ചു 2001 കുണ്ടറ നിയമസഭാമണ്ഡലം കടവൂർ ശിവദാസൻ കോൺഗ്രസ് ഐ.,യു.
ഡി.എഫ് ജെ. മെഴ്സിക്കുട്ടി അമ്മ സി.പി.എം., എൽ.ഡി.എഫ് പരാജയപ്പെട്ടു 1996 കുണ്ടറ നിയമസഭാമണ്ഡലം ജെ. മെഴ്സിക്കുട്ടി അമ്മ സി.പി.എം., എൽ.ഡി.എഫ് അൽഫോൺസ ജോൺ കോൺഗ്രസ് ഐ., യു.ഡി.എഫ് വിജയിച്ചു 1991 കുണ്ടറ നിയമസഭാമണ്ഡലം അൽഫോൺസ ജോൺ കോൺഗ്രസ് ഐ., യു.ഡി.എഫ് ജെ. മെഴ്സിക്കുട്ടി അമ്മ സി.പി.എം., എൽ.ഡി.എഫ് പരാജയപ്പെട്ടു 1987 കുണ്ടറ നിയമസഭാമണ്ഡലം ജെ. മെഴ്സിക്കുട്ടി അമ്മ സി.പി.എം., എൽ.ഡി.എഫ് തോപ്പിൽ  രവി കോൺഗ്രസ് ഐ., യു.ഡി.എഫ് വിജയിച്ചു അവലംബം J. Mercy Kutty Amma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജെ. വിജയ ഇംഗ്ലീഷ് വിലാസം https://ml.wikipedia.org/wiki/J.
_Vijaya
ഇന്ത്യയിലെ ആദ്യത്തെ വനിതാ ഹെർപെറ്റോളജിസ്റ്റായിരുന്നു ജഗന്നാഥൻ വിജയ (1959-1987).
അവർ രാജ്യത്തുടനീളമുള്ള ആമകളുടെ സഞ്ചാരം രേഖപ്പെടുത്തുകയും വേൾഡ് കൺസർവേഷൻ യൂണിയന്റെ ശുദ്ധജല ചെലോണിയൻ സ്പെഷ്യലിസ്റ്റ് ഗ്രൂപ്പിന്റെ ചെയർമാനായിരുന്ന എഡ്വേർഡ് മോളിന്റെ സഹായിയായി പ്രവർത്തിക്കുകയും ചെയ്തു.
ബാംഗ്ലൂരിലാണ് വിജയ ജനിച്ചത്.
ആദ്യകാല സ്കൂൾ വിദ്യാഭ്യാസം അവിടെത്തന്നെ പൂർത്തിയാക്കിയ അവർ, പിതാവിന്റെ ജോലി സ്ഥലംമാറ്റം കാരണം ഹൈസ്കൂൾ കാലത്ത് കോയമ്പത്തൂരിലേക്ക് പോയി.